Eiendomsbransjen – Rådgiver – offentlige anskaffelser
Rådgiver – offentlige anskaffelser
Stillingstittel: Rådgiver - offentlige anskaffelser
Innkjøpssjef Åsne Melhuus, tlf. 951 11 307.
Eiendomsavdelingen anskaffer entrepriser, varer og tjenester knyttet til drift og utvikling av UiOs eiendomsmasse for rundt 1 milliard kroner i året. Entrepriser utgjør omtrent en tredel av dette. Innkjøpsgruppen i EA forvalter over 100 eiendomsrelaterte rammeavtaler. UiO er profesjonell på innkjøp og har mottatt flere priser på området.
Som innkjøpsrådgiver vil du arbeide med alle typer anskaffelser innenfor EAs ansvarsområde, forvaltning av vår portefølje av rammeavtaler og følge opp leverandørene i samarbeid med fagansvarlig. EA er i stadig utvikling og arbeidsoppgavene vil være utfordrende og varierte. Vi stiller høye krav til miljø og arbeider aktivt med å hindre arbeidslivskriminalitet i leverandørkjedene våre. I denne rollen vil du være rådgiver og støtte for behovshavere i EA.
Du blir del av et team med gode kollegaer og høy kompetanse. Innkjøpsgruppen er en del av Forvaltning og stab, og består av fire personer inkludert leder. Du vil også være en del av et faglig innkjøpsnettverk både ved UiO og nasjonalt. Stillingen rapporterer til innkjøpssjef eiendom.
Gjennomføring av anskaffelser av entrepriser og eiendomsrelaterte rammeavtaler i tett samarbeid med behovshaver
Implementering og kontraktsoppfølging
Videreutvikle, effektivisere og digitalisere innkjøpsarbeidet
Utføre intern- og eksternkontroll på innkjøpsområdet
Det kreves relevant utdanning fra universitet eller høyskole (økonomi eller juss), fortrinnsvis på masternivå
Det er en fordel med relevante valgfag, eksempelvis i offentlige anskaffelser eller entrepriserett
God kunnskap eller god evne til å tilegne seg kunnskap om lov og forskrift om offentlige anskaffelser er en fordel
Det kreves god muntlig og skriftlig fremstillingsevne på norsk
Vi søker innkjøpsrådgiver med gjennomføringsevne og evne til å håndtere komplekse prosesser. Du samarbeider godt med andre og evner å formidle innkjøpstekniske temaer på en forståelig måte. Du er tydelig og med høy integritet. Du er analytisk og har god tallforståelse.
Faglige utfordringer og spennende arbeidsoppgaver med gode muligheter for faglig og personlig utvikling
Stillingen lønnes i lønnsspenn 586.500 – 618.600 (ltr 65-68) i SKO 1364 Rådgiver, avhengig av kompetanse/erfaring